
DISPUTATIO  MEDICA 

INAUGURALIS, 

( 

DE 

CYNANCHE  TRACHEALI. 


Richardo  Gvlielmo  Rockcliffe  Auctore. 


PROOEMIUM. 

§ i.  IVIorbis  innumeris  opportuni  malisque  ho* 
mines  nascuntur.  Vixdum  natos  quam  saepe  morbi 
insiliunt,  et  rapiunt  ? In  quot  pericula  ruunt  pueri 
inscientes  ? Ouot  morbis  intereunt  juvenes  ; quot 
fluctibus  obruuntur ; quot  delirio  aut  ambitione  re- 
gum ferro  occidunt?  Medios  a#tate  et  provectos 
sui  morbi  invadunt,  et  absumunt.  Longa  senectute 
hebescunt  sensus  ; membra  torpent ; praemoriuntur 
visus,  auditus,  incessus,  dentes  etiam  ac  ciborum  in-, 
strumenta. 

ii.  Morborum,  quibus  infirmitate  naturae  homi- 
num genus  obnoxium  est,  nonnulli,  ex  improviso, 
insiliunt,  et  brevi  rapiunt ; alii  obrepunt,  et  lenta. 

tabe  consumunt : quidam  viscera  petunt ; quidam 
summum  corpus  : hi  glandulas  lenta  duritia  tume- 
faciunt, aut  ulceratione  depascuntur  ; illi  artus  cru- 
ciant, aut  humores  inquinant  et  corrumpunt : alii 
corporis  formae  dignitatem  deturpant ; alii  mentis 
lumen  obcaecant,  aut  extinguunt : nonnulli  ex  igno- 
tis causis  oriuntur  ; nonnulli,  ex  notis  orti,  nullam 
admittunt  medicinam. 

in.  Morborum,  qui  infantes  et  pueros  adoriuntur, 
nullus  fere  eo  periculosior  est,  qui  asperam  arteriam 
inflammatione  afficit,  et  vehementem  suffocationem, 
atque  spirandi  difficultatem  inducit. 

iv.  Hunc  (iii.)  morbum  confuse  et  permiste  me- 
morant veteres  scriptores  ; Graeci  enim  gener 
rali  nomine  cynanches  * insigniunt ; Romani,  angi- 
nae f.  Recentiores  vero  discrete  persequuntur ; et 
specialibus  nominibus,  alius  alio,  ornant  J, 

v.  Anginam,  quam  electe  tractare,  nobis  in  ani- 
mo est,  quamque  trachealem  plerique  nunc  medici 
appellant,  a caeteris  anginis  omnium  primus  segre- 
gavit Homius  ; medicus  praeclarus,  qui  sic  auxit 
medicinae  scientiam,  atque  aetate  tenerorum  saluti 


* Vid.  Hippocrat.  Oper.  omn.  edit,  a Joann.  Antoni». 
V ancler  Linden.  Lugdun.  Batav.  ann.  m,dc,lxv.  Lib. 
xxxv mi.  cap.  iii.  § 96. 

f Vid.  Aurel.  Cornel.  Cels.  De  Medicina , Lib.  iv. 
cap.  iv. 

J Vid.  Cullen.  Sytwps.  Nfsolog.  Method.  Tom.  11.  gen.  x 
.spec.  3.  Synonym. 

consuluit.  A caeteris  segregatam  suffocationem  stridu* 
lam  nominavit *. 

vi.  Cynanche  trachealis  infantes,  ex  quo  tempore 
depulsi  lacte  sunt,  atque  pueros,  qui  duodecimum 
tredecimumve  aetatis  annum  nondum  complerunt, 
prae  quadam  corporis  proprietate,  nondum  satis  in- 
tellecta, aggreditur.  Ei  opportuni  sugentes  rarissime 
sunt,  nunquam  ferme  puberes. 

vii.  Uti  non  omni  aetate,  ita  non  ubique  gentium, 
hic  morbus  aeque  frequens  et  infestus  est.  Nam- 
que, ubi  loca  seu  natura  6eu  coelo  humida  sunt,  ibi 
infantes  et  pueros  saepius  corripit,  quam  ubi  arida 
et  sicca.  Quo  fit,  ut,  caeteris  paribus,  eo  saepius, 
sicuti  putat  Homius,  capiantur,  qui  maritima  loca 
inhabitant  et  humilia,  quam  qui  mediterranea  et  ma- 
gis edita.  Hoc  vero  non  perpetuum  est ; nam,  uti 
certiores  nos  facit  Disneius  Alexander,  ubique 
terrarum  apti  infantes  et  pueri  sunt,  quos  hic  mor- 
bus adoriatur,  ubi  coelum  frigidum  et  humidum  est, 
praecipue  ubi  frequentes  caloris  et  frigoris  vicissitu- 
dines f. 

viii.  Cynanche , de  qua  scribimus,  frequentior  est, 
uti  ait  Mill arius,  verno  tempore  et  autumnali, 
quam  aliis  anni  temporibus ; praesertim  si  coelum 


* Vid.  Francisc.  Hom.  Inquiry  into  tbe  Nature , Cause,  and 
Cure  r>f  the  Croup. 

f Vii.  Di  en.  Alex  and.  T reaiise  on  tbe  Nature  and  Cure 
of  tbe  Cynanche  Trachealis,  pagi  13. 

humidum  sit,  et  Eurus  aut  Aquilo  spiret  *.  Verum 
saepe  tamen  etiam  brumali  tempore  infantibus  et  pu- 
eris infesta  est  f. 

ix.  Infantes  et  pueri,  inferiore  loco  nati,  saepius 
cynanche  tracheali  corripiuntur,  quam  superiore  J ; 
propterea  forsitan  quod,  cum,  prae  victu,  proclivi- 
ores in  eam  sunt,  tum  causis,  unde  oritur,  saepius 
objiciuntur.  Huic,  porro,  morbo  caeteris  opportu- 
niores sunt  floridi  et  pleni,  quique,  pro  annis,  vegeti 
sunt  et  praecoces  §. 

x.  His  (i. — ix.)  praemissis,  considerandum  est, 
primum  quibus  notis,  tam  in  corpore  vivo  tam  in 
cadavere,  cognoscatur  hic  morbus  ; tum,  quibus  ex 
causis  proveniat ; deinde,  quibus  signis  dignoscatur 
ab  aliis  morbis,  quibus  signorum  similitudo  sit ; 
post,  qua  ratione  explicentur  morbida ; tum  bonus 
expectandus  eventus  sit,  an  malus  timendus  j deinde,, 
quae  conveniat  curatio»  De  his  ordine  dicendum  ; 
sed,  ante  omnia,  definitione  aperiendum,  quae  morbi 
natura  sit. 


* Vid.  Joann.  Millar.  Observationi  on  the  Asthma  and  on  thc 
Hooping  Cough,  pag.  14. 

f Vid.  Disn.  Alexand.  Treatise,  &c.  pag.  13. 

Vid.  Joann.  Millar.  Observationi , & c.  pag.  17. 

J Vid.  Disn.  Alexand.  Treatise,  &c.  pag.  13. 

DE  DEFINITIONE. 


xi.  Quum  oporteat  medicos  prius  definire,  quibus 
notis  cognoscatur  facies  morbi,  quem  scribendo  trac- 
tare illis  in  animo  fit,  quam  ad  alia  properent ; liceat 
hobis  morbum,  quem  pro  argumento  selegimus,  de- 
finire verbis  clarissimi  Culleni  ; qui  eum  pyrexia- 
rum  classe,  phlcgmasiarum  ordine,  cynanches  genere, 
apte  disposuit.  Verba  autem  haec  sunt : 

“ Cynanche  respiratione  difficili , inspiratione  stre - 
“ pente,  voce  rauca , tussi  clangosa , tumore  fere  nullo  in 
“ faucibus  apparente , deglutitione  parum  difficili  et  febre 
“ synocha 

xii.  At  quoniam,  uti  bene  dixit  Cicero,  <c  est 
“ definitio,  earum  rerum,  quae  sunt  ejus  rei  pro- 
“ priae,  quam  definire  volumus,  brevis  et  circum- 
<c  scripta  quaedam  explicatio  f,”  atque,  ut  alibi  idem 
auctor  dixit,  “ in  definitionibus  neque  abesse  quic- 
“ quam  decet,  neque  redundare  + in  definitione, 
quam  citavimus,  oportet  Cullenum  verba,  “ tu- 
“ more  fere  nullo  in  faucibus  apparente , deglutitione 


* Vid.  Cullen.  Synops.  Nosolog.  Method.  Tom.  ii.  gen.  x, 
spec.  3. 

f Vid.  Marc.  Tull.  Ciceron.  De  Oratore,  Lib.  1. 
cap.  xlii.  v 

t Vid.  Marc.  Tull.  Ciceron.  De  Oratore,  Lib. 
cap.  xix. 


11. 

u parum  difficili ,”  non  adjecisse : non  enim  verae 
philosophiae  convenit,  rem,  quam  aperire  volumus, 
qualitatum  negantia  definire,  nedum  morbum,  quem 
iiobis  in  animo  est  scribendo  tractare,  negantia  sig- 
norum» 

DE  SIGNIS.. 


xiii.  Cynanche  Trachealis  iisdem  haudquaquam 
signis  semper  adoritur.  Paucos  interdum  dies,  quam 
invadit,  tussis  sicca  et  frequens  urget.  Nonnunquam 
subito  incessit ; neque  raro  infans  somnum  init  lae- 
tus et  corpore  sanus,  et,  paucas  post  horas,  timet  ex 
somno,  et  ferme  in  articulo  mortis  est.  Plerumque 
tamen  periculosum  hunc  morbum  antegrediuntur 
horrores  vicissimque  calores,  itemque  lassitudo,  sitis, 
caeteraque  signa,  quae  febrem  constituunt  et  indi- 

] eant  *, 

xiv.  Signa  hujus  morbi,  uti  a Russelio  accipi- 
mus, nonnunquam  subinde  remittunt  f.  Imo,  uti 

't  ait  Millarius,  aliquando  prima  nocte  intermit- 
I:  tunt  sic,  ut  integritas  sequatur ; inter  quam  infans, 
I sicut  sanus,  somnum,  per  reliquam  noctem,  capit,  et 
I facile -spirat,  donec,  sequente  vespere,  si  non  citius, 
accessio  gravior  et  longior  accedat  J.  Gravioris  ve- 
ro morbi  remissiones  hujusmodi  et  intermissiones  pa- 
1 rum  evidentes  sunt. 

xv.  Ineunte  morbo,  spiritus  difficilior  fit  solitoque 


* Vid.  Disn.  Alexand.  Trealisc , Sc c.  pag.  14. 

+ Vid.  Russel.  Oeconom.  Natur. 
f Vid.  Joann.  Millar.  Observatioiis,  & c.  pag.  18. 

citatior;  facies  subrubra;  vox  acuta  et  stridula. 
Nausea  saepe,  imo  haud  raro  etiam  vomitu,  aeger 
vexatur.  Nonnunquam  est  tussicula  sicca,  clangosa , 
rauca.  Os  plerumque  fluit  saliva,  quae  plerumque 
solito  lentior  est.  ' Arteriae  citatius  et  validius  mi- 
eant. 

xvi.  Progrediente  morbo,  lingua  albida  fit,  atque 
crusta  nonnunquam  cooperitur.  Aeger  animam  ci- 
tatius et  difficilius,  humerisque  elevatis  reciprocat : 
inquietus  brachia  et  pedes  dispergit ; et,  licet  sanus, 
animo  tamen  demissus  est.  Facies  livescit.  Rubra 
et  parca  urina  est,  atque  furfuracei  quid  deponit, 
Cutis  plerumque  arida  manet.  Aeger  devorare  po- 
test, at  oblatos  cibos  aversatur. 

xvii.  Serius  aliquando  ociusve  humor,  ex  pure 
et  muco  compositus,  expuitur.  Nonnunquam  etiam, 
id  sane  quod  faustum  est,  membrana  tenax,  modo 
frustulatim,  modo  tubulata,  magno  molimine  aspera 
arteria,  et  ramis  ejus  in  pulmones  dispersis,  extus- 
situr ; quod,  cum  acciderit,  securitatem  pollice- 
tur. 

xvm.  Haud  raro  autem  tussiendo  nihil  quicquam 
ejicitur,  tandemque  ipsa  tussis  conquiescit.  Pulsus 
arteriarum  fiunt  celeriores,  imbecilliores  et  tremuli. 
Anxietas  et  praecordiorum  gravitas  urgent.  Facies 
magis  colore  magisque  livescit.  Sputum  omnino 
cessat ; tandemque  fistulis  pulmonum  oppletis  vita 
extinguitur. 

xix.  Nequaquam  vero  certo  morbi  tempore  re- 
cedit vita.  Interdum  enim,  uti  ait  Bisneius  Alex- 
ander, viginti  quatuor  horis  * aeger  moritur.  Sae- 
pius autem  non  ante  tertium,  quartum,  quintum  sex- 
tumve  diem.  Si,  certis  temporibus,  moYbus  remittit 
et  ingravescit,  vita  nonnunquam,  uti  idem  auctor 
testatur,  ad  decimum  quartum  diem  protrahitur. 

xx.  Tenellus  aegrotus,  dummodo  fari  possit,  quid 
sibi  sit  rei,  plerumque  de  obtuso  asperae  arteriae  do- 
lore conqueritur.  Externae  nonnunquam  fauces,  * 
earum  potissimum  amygdalae,  intumescunt  f,  et  do- 
lent. Internae  fauces  plerumque  parum  afficiuntur : 
interdum  tamen  tonsillae  et  uvula  leviter  inflamman- 
tur J,  et  supra  modum  rubent.  Aliquando  manus 
simulque  pedes  aqua  inter  cutem  tument  §. 

xxi.  Enarratis  signis,  quibus  cynanche  trachealis 
cognoscatur,  operae  pretium  erit,  paucis  proponere 
morbida,  quae,  cadavere  patefacto*  in  aspera  arteria 
conspiciuntur.  His  enim  cognitis,  certius  apparebit, 
cum  quae  fit  morbi  natura,  tum  qua  ratione  expo- 
nantur notae  quibus  morbus  insignitur. 


* Vid.  Disn.  Alexand.  Treatise,  pag.  18. 
f Vid.  Thom.  Crauford.  Disquisit.  Medie.  Inaug.  De 
Cynanche  Stridula,  Edin.  ann.  m,dcc,lxxi.  pag.  3. 

t Vid.  Per.  Ecclestox.  Noel.  Disput.  Med.  Inaug.  De 
Angina  Tracheali,  Edin.  ann.  m,dcc,xciv.  $ 6. 

§ Vid.  Francisc.  Hom.  Inquiry , & c.  Cas.  Thom. 

Cr.au  ford.  Disquisit.  &c.  pag.  3. 

DE  CADAVERUM  MORBIDIS. 

xxii.  Homius  et  Michaelis,  medici  clari  in  pri- 
mis, interaneis  mortuorum  curiosissime  exploratis, 
omnium  primi,  quantum  scimus,  quae  hujus  morbi 
sit  natura,  luculenter  explicarunt. 

xxm.  Introspectis  cadaveribus  eorum,  quos  ab- 
sumpserit cynanche  trachealis , complura,  uti  comperti 
sunt  hi  medici  aliique  plurimi,  morbida  apparent. 
Aspera  arteria  incisa  et  introspecta,  oculis  sese  offert 
membrana  mucosa,  tenax,  fistulata  ; quae  non  solum 
asperam  arteriam  ipsam  intrinsecus  amicit,  sed  etiam 
ramos  et  ramulos,  quos  haec  in  pulmones  diffundit, 
quique  a medicis  bronchia  nominantur. 

xxiv.  Spuria  (xxiii.)  haec  membrana,  ex  superiore 
parte,  crassior  est ; ex  inferiore,  tenuior.  Inter  ean- 
dem et  villosam  asperae  arteriae  tunicam,  ex  qua 
eam  separare  facillimum  est,  copia^humoris  purulenti 
vel  mucosi  interjacet.  Adeo,  porro,  tenax  et  firma 
est,  ut  aqua,  in  qua  macerata  complures  dies  sit,  eam 
solvere  nequeat.  In  quibusdam  aegris  non  asperam 
modo  arteriam  investit,  sed  in  bronchia  quoque,  seu 
fistulas  pulmonum,  ramos  quoquoversum  tendit.  In 
aliis  autem,  in  parte  asperae  arteriae  inferiore  paula- 
tim  desinit ; et  reliquam  hujus  partem,  et  bronchia , 
humor  mollicellus,  albidus  et  purulentus,  qui  non- 
dum in  membranam  concrevit,  opplet. 

xxv.  Tunica  asperae  arteriae  villosa  nunquam 
tilcerata  apparet ; at  ostendit  tamen  vestigia  inflam- 
mationis, atque,  inter  eam,  et  membranam  spuriam 
ex  qua  facile  potest  separari,  humor,  ex  muco  et 
pure  compositus,  continetur 


pri. 

'atis, 

lorbi 


xxvi.  Nonnunquam  glandulae,  quae  basi  linguae 
inseruntur,  turgidae  sunt.  Tumidae  quoque  inter- 
dum, at  rarius,  faucium  amygdalae. 


s ab- 

xxVn.  Aliquando  autem*  uti  testatur  Austinus, 
cadavere  patefacto,  neque  spuria  membrana*  internae 
asperae  arteriae  obducta,  conspicitur,  neque  mucus 
nimius*  neque  reliquiae  inflammationis.  Haec  vero 
signa  duntaxat  iis  abesse  videntur  cadaveribus*  quo- 
rum, prae  morbi  gravitate,  mors  ante  potita  est, 
quam  solitae  notae  apparuerunt. 


3 f, 

xxviii.  Dictis  signis,  tam  iis*  quibus  cynanche 
trachealis , dum  vita  manet*  cognoscitur,  tam  iis, 
quae,  patefacto  cadavere,  oculis  sese  offerunt,  nunc 
considerandum  est,  quibus  ex  causis  oriatur. 

~ — — — 
* Vid.  Math.  Baillei.  Morbid  Anatcmy,  pag.  §6. 


I 2 


DE  CYNANCHE  TRACHEALI, 


DE  CAUSIS. 


xxix.  Morborum  causas  cognoscere,  medico- 
rum maxime  interest.  Non  enim  possunt  ii  scire, 
quomodo  morbos  curare  conveniat,  qui,  unde  hi 
sint,  ignorent.  Hi  igitur,  qui  rationalem  medicinam 
profitentur,  necessariam  esse  proponunt  abditarum, 
deinde  evidentium  causarum  notitiam,  novissime  mor- 
bos continentium.  Quum  ita  sit,  quaerendum  est, 
quibus  ex  causis  abditis  et  evidentibus  cynanche  tra - 
chealis  oriatur,  quaeque  causa  ipsum  hunc  morbum 
contineat. 


xxx.  Abditae^ — anginae  trachealis  causae,  quae, 
apud  Celsum,  eandem  vim  habent,  quam,  apud  re- 
centiores  scriptores,  praedisponentes , videntur  esse 
proprietas  quaedam  infantilium  et  puerilium  corpo- 
rum, atque  canalis  animae  arteriarum  debilitas. 


3’ 

XI 


xxxi.  i.  In  quo  vero  consistat  haec  corporis 
proprietas,  nondum  inter  medicos  satis  constat  et 
convenit.  Tenera  aetate,  qua  irritabilitas  corporis 
maxima  est,  providet  alma  natura,  ut  non  solum  in 
vias  omnes  excernatur  plus  muci,  quod  eas  illinat  ne 
transeuntibus  irritentur,  sed  etiam  cum  vias  tum 
summum  corpus  uberior  ex  arteriis  exhalantibus  ha- 
litus humectet. 

2.  Cum  vero  humorum,  tam  secretorum  tam  ex- 
halatorum, ratio  sit,  consequitur,  quo  parcior  exha- 
latio est  ex  summo  corpore,  fore,  ut  in  vias  eo  plus 
humoris  exhaletur,  et  eo  plus  secernatur  muci. 

3.  Si  qua  igitur  causa  cutis  exhalationem  suppri- 
mat vel  minuat,  fit,  ut  in  vias  quasdam,  saepissime 
vero  in  alvum  et  animae  canalim,  sanguis  derivetur ; 
quae,  prae  plenitudine  vasorum  quam  hujusmodi  de- 
rivatio efficit,  aptae  fiunt,  quae  vel  inflammatione  vel 
profluvio  quodam  corripiantur.  Hinc  est,  quamob- 
rem  infantes  et  pueri,  prae  caeteris,  ad  cynanchen 
trachealem  et  diarrhoeam  proni  existant. 

xxxn.  Quin  asperae  arteriae  vasorum  debilitate 
anginae  tracheali  opportuni  sint  infantes  et  pueri,  vix 
dubium  est.  Namque  inter  medicos  constat,  quae- 
cunque debilitent  tenera  eorum  corpora,  at  praecipue 
animae  fistulam,  ej usque  ramos  quos  in  pulmones 
dispergit,  eadem  eos  in  hunc  morbum  proclives  fa- 
cere. Hujusmodi  autem  sunt  vagitus,  vociferatio, 
cantatio,  organorum  musicorum  inflatio  ; et  praete- 
rea morbi  quidam,  nimirum  asthma , pertussis,  ca- 
tarrhus , variola,  rubeola , quibus  accedant  caeterae  an- 
ginae species. 

xxxiii.  1.  Qua  ratione  debilitas  universi  corpo- 
ris vel  asperae  arteriae,  his  causis  effecta,  proclives 
in  cynanchen  trachealem  infantes  et  pueros  reddat,  ex- 
plicatu haud  difficile  est.  Universo  enim  corpore 
debilitato,  sanguis  in  summum  aequaliter  corpus  non 

distribuitur,  neque  cutis  exhalatio  tanta  est,  quantam 
bona  valetudo  requirat. 

2.  Has  autem  (xxxiii.  i.)  ob  causas,  plus  sangui- 
nis in  partes  interiores,  praecipue  vero  in  vias  quas- 
dam, alvum  nempe  aut  asperam  arteriam,  derivatur. 
Quod  si  arteriae  harum  viarum  simul  causis  quibus- 
libet debiles  sunt,  sanguinem  nequeunt  in  venas  ae- 
que cito  expellere,  ac  in  ipsas  impellitur.  Hinc  in 
iis  plenitudo  insolita,  unde  illae  viae  ad  inflammatio- 
nem concipiendam,  et  lympham  exhalandam,  et  mu- 
cum excernendum,  contra  consuetudinem  faciles 
sunt. 

3.  Hoc  (xxxiii.  2.)  modo  alvus  ad  enteritidem  et 
diarrhoeam  proclivis  fit ; atque,  id  quod  ad  rem  no- 
stram magis  attinet,  aspera  arteria  ad  cynanchen  tra- 
chealem et  catarrhum. 

xxxiv.  Evidentes. — -Memoratis  abditis  causis, 
seu  iis  quibus  in  cynanchen  trachealem  pronum  fit  te- 
nerum hominum  genus,  nunc  quaerendum  est,  qui- 
bus evidentibus  causis  excitetur  hic  morbus. 

xxxv.  Hunc  morbum,  sicut  alios,  qui  inflamma- 
tionem habent,  saepissime  excitat  frigus  summo  cor- 
pori admotum.  Ita  esse,  verisimillimum  est,  prop- 
terea  quod  saepe  ab  usitatis  catarrhi  signis  incipit ; 
et  quod  iis  saepissime  anni  temporibus  accidit,  ubi 
calor  et  frigus  frequentius  vices  alternant. 

xx xvi.  Quaeratur  vero,  quemadmodum  hunc 

morbum  moveat  frigus.  Avertendo,  respondemus, 
sanguinem  a summo  corpore,  et  cutis  halitum  sup- 
primendo ; quo  fit,  ut  in  animae  canalis  arteriis  san- 
guis, supra  modum,  cumuletur,  et  ipse  una  cum  ex- 
halanda materia,  qua,  prae  suppresso  cutis  halitu, 
redundat,  eas  irritando  inflammationem  concitet. 

xxxvii.  Causa  morbum  continens. — Hacte- 
nus de  abditis  et  evidentibus  causis  : nunc  ad  eam 
transeundum,  ex  qua,  tanquam  trunco,  omnia  signa, 
tanquam  rami,  enascuntur.  Haec  cujuslibet  morbi 
causa,  quippe  cum  communis  quasi  omnium  signo- 
rum parens  sit,  elegantissime  a Celso  dicitur  mor- 
bum continere. 

xxxviii.  Eandem  vero  (xxxvii.)  causam  recen- 
tiores  scriptores  proximam  nominant.  Hinc  apud 
eos  foecunda  inaniarum  et  contentionis  materia : 
nam,  cum  proxima  verbum  comparativum  sit,  neque- 
dum  inter  scriptores  convenerit,  quid  semper  signifi- 
care oporteat ; vix  duo  medicorum  sunt,  quorum  in 
mente  eandem  vim  habet,  quique,  per  id,  idem  aliis 
sensum  exprimunt. 

xxxix.  Quo  fit,  ut,  per  proximam  causam,  diversi 
medici  diversam  sibi  velint,  et  quisque  studeat  no- 
a vam  adducere,  spreta  vel  male  intellecta  ea  aliorum. 
Hanc  ob  rem,  uti  undam  unda,  ita,  de  causa  mor- 
borum proxima , aliam  opinionem  subsequitur  alia  ; 
ipsa  forsitan  haud  minus  vero  absona,  et  alii  aeque 
fortasse  inani  locum  post  paulo  datura. 

xl.  Quod  si  medicis  verborum  virtutis  tanta  cura 
esset,  quanto  studio  nova,  ac  nihil  profutura  petunt ; 
constantius  sese  opiniones  medicae  haberent,  neque 
aliam  alia  ferri,  neque  mutari  ac  misceri  omnes  cer- 
neres ; atque  ipsa  brevi  medicina  eo  claritatis  proce- 
deret, ubi,  pro  conjecturali  arte,  luculenta  scientia  et 
stabilis  fieret. 

xli.  His  (xxxvii. — xl.)  generaliter  praemissis, 
nunc,  more  eorum,  qui  hujusmodi  disputationes  fa- 
ciunt, quaerendum  est,  quae  causa  morbum,  quem 
persequimur,  contineat,  seu,  recentiorum  lingua, 
quae  hujus  si t proxima  causa. 

xlii.  De  hac  (xli.)  causa,  tres  omnino  opiniones 
sunt.  Nonnulli,  Homium  secuti,  opinantur,  cau- 
sam, quae  cynanchen  trachealem  continet,  esse  corium 
spurium,  quod  asperae  arteriae,  et  ramis  ejus  in  pul- 
mones dispersis,  intrinsecus  obducitur.  Alii,  sicuti 
Simpson,  Millarius,  et  Rushius,  contendunt 
esse  spasmum  laryngis.  Alii,  denique,  cum  Cul- 
leno  consentiunt,  esse  asperae  arteriae  ejusque  ra- 
morum inflammationem,  quae,  nisi  digeratur,  efficit, 
ut  in  has  vias  sanguinis  lympha  serius  ocius  effunda- 
tur, et  in  tenacem  ibi  membranam  arescat.  De  his 
ordine  fusius  disputandum  est. 

xliii.  Opinio  Prima.  — Quanquam,  patefactis 
cadaveribus  eorum,  quos  abstulerit  cynanche  trache- 
alis, membrana  spuria  plerumque  deprehenditur ; 
tamen  haudquaquam  hinc  concludendum  est,  hujus?- 


DE  CYNANCHE  TRACHEALI.  IJ 

modi  membranam  causam  esse,  quae  hunc  morbum 
continet. 

xliv.  Interdum  enim  in  iis,  quos  hic  morbus 
strangulavit,  spuria  membrana  non  conspicitur  ; id. 
profecto,  quod  satis  probat,  hujusmodi  membranam, 
quoties  existat,  non  morbi  causam  esse,  sed  effectum. 
Quinetiam,  inter  morbum,  membrana,  de  qua  dici- 
tur, interdum  extussitur,  neque  tamen  sanatur  mor- 
bus 3 aliter  sane,  atque  esset,  si  ea  membrana  mor- 
bum contineret.  Denique,  morbus  nonnunquam  sine 
membranae  sputo  curatur,  quod  Homii  opinionem 
prorsus  evertit. 

xlv.  Opinio  Secunda . — Neque  profecto  vero 
magis  consentaneum  est,  causam,  quae,  uti  conten- 
dunt Simpson,  Millarius,  et  Rushius,  anginam 
trachealem  continet,  esse  laryngis  spasmum. 

xlvi.  Namque,  contra  hanc  (xlv.)  opinionem, 
dici  potest,  medicamenta,  ex  iis  quae  spasmum  sol- 
vunt, non,  nisi  postquam  sanguis  missus  est,  .ad  hanc 
anginam  curandam  valere  3 et  morbos  spasticos  re- 
mittere subinde  aut  intermittere,  dum  angina  trache- 
alis,, uti  testantur  Homius,  Cullenus,  Gregorius, 
aliique  boni  auctores,  vix  unquam,  vel  saltem  raris- 
sime, intermittere  observatur. 

xlvii.  Opinio  Tertia. — Hisitique  (xliii. — xlvi.) 
pinionibus  rejectis,  inclinant  nobis  animi,  ut  Cul- 
leno  assentiamur  3 qui  contendit,  causam,  quae 

morbum,  quem  persequimur,  continet,  esse  inflam- 
mationem in  tunica  asperae  arteriae  intima. 

xlviii.  Hanc  enim  opinionem  confirmant,  non 
solum  notae,  quibus  insignitur  morbus,  et  causae, 
unde  oritur,  et  morbida,  quae,  patefactis  cadaveribus, 
oculis  sese  offerunt ; sed  etiam  sanguis  e vena,  dum 
urget,  emissus,  atque  ratio,  qua  efficacissime  sanatur. 
His  adductus,  Cullenus  hanc  cynanches  speciem 
inter  morbos,  qui  habent  inflammationem,  disposuit. 

xlix.  Causis  dictis,  tam  abditis  et  evidentibus* 
tam  ea  quae  morbum  continet ; nunc  consideran- 
dum est,  quemadmodum  hic  dignoscatur  ab  aliis 
morbis,  qui  signis  quibusdam  eum  simulant. 

DE  DIAGNOSI. 


l.  Morbi,  quibus  signorum  quorundam  commu- 
nio est  cum  cynanche  tracheali , sunt  catarrhus , 
asthma , et  pertussis.  De  his  igitur  deinceps  pauca 
dicenda  sunt.  1 

li.  Catarrhus. — Maximi  momenti  est,  non  ha- 
bere anginam,  de  qua  scribimus,  pro  cata r rho  sim- 
plice,  a quo  saepe  incipit,  quemque  signis  quibusdam 
simulat ; eoque  magis,  quod  hic  morbus  levis  est  et 
raro  medicinam  desiderat,  dum  ille  Fallax  est  et  pe- 
riculosus, qui,  nisi  opportune  subveniat  medicina, 
aegrum  suffocat. 

lii.  Satis  tamen  facile  internoscantur  hi  morbi. 
Catarrhus  enim  nonnunquam,  uti  ferunt  medici, 
pestilens  est,  et  contactu  longe  lateque  vulgatur  ^ 
cynanche  vero  trachealis  nunquam  contagione  spargi- 
tur. Quinetiam,  hic  morbus,  contra  atque  ille,  in- 
signitur inhalatione  strepente,  voce  stridula,  tussi 
clangente,  facie  pallida,  haud  raro  tumida  et  plum- 
bea, atque  magna  spirandi  difficultate. 

liii.  Asthma  — et  cynanche  trachealis  non  morbi 
sunt  adeo  similes,  quin  facile  distinguantur.  Asthma  - 
enim  morbus  intermittens  est,  qui,  intervenientibus 
integritatibus,  periodis  quamvis  incertis  subit ; et, 

inter  accessiones,  aeger,  dum  spiritum  ducit  cum 
sibilo  strepente,  et  pectoris  angustia  afficitur,  vel  non 
omnino,  vel  saltem  non  sine  magno  molimine,  tus- 
sire potest.  Contra,  cynanche  trachealis  vix  remittere 
nedum  intermittere  observatur ; atque  aeger  neque 
tussiendi  impotens  est,  neque,  inter  spiritum  hau- 
riendum, sibilos  elidit. 

liv.  Pertussis,— satis  a cynanche  tracheali  dis- 
tinguitur tussi  convulsivd  strangulante,  et  inspiratio- 
ne sonora  iterata,  quae  illi,  non  huic,  propria  sunt. 
Praeterea,  ille  morbus,  secus  atque  hic,  tabo  quo- 
dam speciali  generatur,  et  contagione,  atque  ministe- 
riis in  vicem,  serpit. 

i 

lv.  Diximus,  quemadmodum  cynanche  trachealis 
distinguatur  ab  aliis  morbis,  quibus,  cum  ea,  signa 
quaedam  communia  sunt ; nunc  transeundum  est  ad 
eam  rei  nostrae  partem,  in  qua  signa  praecipua  ex- 
ponere propositum  est. 

lvi.  Spirandi  Difficultas , — quae  continuo  ur- 
get, angustiis  oritur  asperae  arteriae,  et  ramorum 
quos  in  pulmones  distribuit.  Has  autem  efficiunt, 
partim  membrana  spuria,  et  humor  purulentus  inter 
eam  et  intimam  asperae  arteriae  tunicam  contentus, 
partim  laryngis  musculorum  spasmus, 

lvii.  His  (lvi.)  causis  angustata  aspera  arteria 
ej usque  ramis,  aeger  aera,  quantum  ad  sanguinem 
ex  purpureo  in  coccineum  seu  vitalem  mutandum 
requiratur,  extrinsecus  in  pulmones,  singulis  vici- 
bus, adducere  nequit.  Quo  vero  levet  anxietatem, 
qua,  prae  sanguine  non  rite  mutato,  afficitur,  ani- 
mam eo  crebrius  reciprocare  tendit,  quo  parcius, 
singulis  temporibus,  haurit.  Quo  magis  autem  as- 
pera arteria,  et  hujus  rami  in  pulmones  distributi, 
coangustantur,  eo  parcius  spiritus  in  pulmones  tra- 
hitur, 

lviii.  Quum  vero  vitae  flamma  ali  nequeat,  nisi 
hausto  spiritu  sanguis,  dum  per  pulmones  transit, 
ex  purpureo  in  coccineum  vertatur  ; necesse  est, 
ut,  quo  parcius  spiritus,  singulis  vicibus,  hauritur, 
eo  hauriatur  crebrius.  Nisi  igitur  spirandi  crebritas 
possit  rependere  parcitatem,  qua,  singulis  tempori- 

bus,  spiritus  trahitur,  sanguis,  in  transitu  per  pul, 
mones  in  coccineum  seu  vitalem  non  conversus, 
impotens  fit  tum  sinistrum  cor  stimulandi,  tum  ar- 
teriam magnam,  cujus  est  eum  in  totum  corpus  dif- 
fundere ; atque  hinc,  haud  secus  atque  ex  strangu- 
latione vel  submersione,  vita  extinguitur. 

lix.  Aeger  vero  crebris  conaminibus,  quibus 
tendit  tantam  animae  copiam  spiritu  in  pulmones 
ducere,  quanta  ad  sanguinem  in  vitalem  mutandum 
sufficiat,  admodum  fatigatur ; neque  potest,  nisi 
summa  difficultate  atque  gravi  anhelitu.,  animam  re- 
ciprocare et  vitam  producere. 

lx.  Inhalatio  strerens — est,  partim  ex  an- 
gustia et  siccitate  asperae  arteriae,  et  partim  ex  celeri- 
tate, qua,  per  hunc  tubum  ejusque  ramos,  spiritus' 
extrinseciis  in  pulmones  ducitur. 

lx  i.  Vox  rauca  vel  stridula.  — Vox  raucet  vel 
stridet  eadem  causa,  qua  strepit  inhalatio.  Nam, 
uti  vox  organorum  musicorum  spiritalium,  quo  an- 
gustiora iis  foramina  sunt  et  sicciora,  et  quo  celerius 
per  haec  spiritus  inflatur,  eo  plus  strepit  et  stri-* 
det ; ita  vox  hominum  ex  causis,  quas  (lx.)  memo- 
ravimus. 

lxii.  Tussis  clangens.  — Eadem  causa  tussis 
clangit,  qua  rauca  vox  est,  et  strepens  inhalatio. 
Inter  enim  tussiendum,  aer  ex  pulmonibus  magna 
vi,  per  angustam  et  siccam  asperam  arteriam,  expel- 

litur,  atque  sic  edit  sonum,  qui  clangor  nomina-* 
tur. 


Lxiiis  Facies  tumida  et  plumbea.  — Prae  fis- 
tulis pulmonum  membrana  spuria  aut  humore  puru- 
lento vel  mucoso  oppletis,  sanguis  ex  dextro  corde 


lxiv.  Eodem  tempore,  fistulis  pulmonum  mem- 
brana spuria  et  humore  purulento  mucosoque  op- 
pletis, neque  satis  magna  animae  copia  in  pulmones 
adducitur,  neque  profecto  ex  anima  adducta  vitalem 
sanguis  mutationem  subit.  Chymicis  vero  periculis 
compertum  est,  sanguinem,  nisi  in  pulmones  idonea 
animae  copia  spiritu  ducatur,  atque  ex  adducta  vita- 
lem ille  humor  mutationem  subeat,  purpureum  vel 
subnigrum  fieri ; atque  summum  hinc  corpus  plum- 
beum ducere  colorem,  praecipue  vero  faciem,  quippe 
cujus  cutis,  prae  ea  caeteri  summi  corporis,  perlu- 
ceat. 


| pulmonibus,  prae  fistulis  oppletis,  sanguini  parum 
i perviis  tribuenda  est.  Etenim,  hanc  ob  rem,  per- 
; vio  ex  dextro  corde,  pulmonum  via,  in  sinistrum 
impedito,  sanguis  nequit,  per  venam  cavam,  in  dex- 
] trurn  cor  expedite  refluere,  at  in  extremis  magnae 
| arteriae  surculis,  in  iis  praecipue  manuum  et  pedum, 
4 supra  consuetudinem,  cumulatur ; ex  quibus,  per 


per  pulmones  in  sinistrum  expedite  transire  non  po- 
test. Sanguine  autem  in  dextro  corde  cumulato 
impeditur,  quo  minus  huc  a capite  sanguis  expedite 
refluat.  Hinc  faciei  tumor. 


lxv.  Pedum  et  manuum  a%ua  intercus  — 

arterias  exhalantes,  aquosae  ejus  partes  in  telam  cel- 
lulosam exeunt,  et  tumorem  efficiunt  qui  pressioni 
cedit. 

lx vi.  Expositis  praecipuis  signis,  dicendum  est* 
quae  notae  spem,  quae  periculum,  ostendant  $ de-! 
inde  ad  curationem  transeundum* 

i est  . ; -o 

lxvii.  Hic  morbus,  uti  Homius  bene  ait,  peri- 
culosus est : eoque  magis,  quod  nullum  ferme  me- 
tum injicit,  donec  eo  processerit  gravitatis,  ut  ad  ul- 
tima fere  jam  ventum  sit;  quod  initio  haud  raro 
inobservatus  progreditur,  neque  arcessitur  medicus, 
dum,  prae  ejus  gravitate,  medicina  serotina  nihil  va- 
leat ; et  quod  saepe  infantes  fari,  quid  sibi  sit  rei, 
nescios  adoritur 

l xviii.  i.  Si,  postquam  morbus  jam  tres  vel 
quatuor  dies  continuavit,  magna  spirandi  difficultas 
est,  simulque  arteriarum  pulsus  celer  et  debilis,  at- 
u que  facies  rubra,  malum  est.  Mali  etiam  morbi 
indicium  est,  aegrum  magna  anxietate  premi,  et  se 
j»  huc  frequenter  et  illuc  jactare,  et  brachia  et  crura 
L nudare  et  inaequaliter  dispergere, 

2.  In  propinquo  mors  est,  neque  servari  potest 
aeger,  si,  post  tertium  quartumve  diem,  voce  etiam- 
i : num  rauca  et  tussi  clangente,  nihil  membranacei  aut 
i mucosi  extussitur  ; aut,  post  extussitas  membranu- 
las, sputo  cessante  spirandi  difficultas  augetur,  vires 
c fugiunt,  atque  plus  non  facies  modo  livet,  sed  rna- 
!L'  nus  quoque  et  pedes  aqua  intercute  tument : haec 


^ id.  Francisc.  Hom.  Inquiry,  & c.  Corol.  vii. 

enim  signa  indicant,  haud  multum  abesse,  ut  pul- 
monum fistulae  membrana  spuria  et  mucoso  puru- 
lentove  humore  oppleantur,  et  vita  extinguatur. 

lxix.  Contra,  scire  licet,  aegrum  non  periclitari, 
si,  post  duos  tresve  dies,  febris,  quae  ab  initio  levis 
fuit,  remittit ; si  spiritus  facilius  ducitur ; si  arteria- 
rum pulsus,  licet  frequentiores,  sunt  tamen  validi  et 
firmi ; si  vox,  nisi  inter  tussiendum  aut  vagiendum, 
ferme  naturalis  est.  Tussis  quoque  rarior,  fortior, 
et  humidior,  quippe  cum  ostendat,  membranam 
spuriam  vel  non  formari,  vel,  si  formata  sit,  jam 
dissolvi,  atque  inflammationem  discuti,  securitatem 
pollicetur  *.  Bonum  etiam  signum  est,  frustula 
membranacea,  et  humorem  purulentum  mucosumve 
extussire. 


* Vid.  FranCisc.  Hom.  Inquiry,  &c.  Corel,  vii. 

lxx.  Caeteris  rei  nostrae  partibus  absolutis, 
ad  solam,  quae  restat  et  longe  utilissima  est,  eam 
scilicet,  in  qua  de  medendi  ratione  dicitur,  perveni- 
mus. 

lxxi.  In  hac  parte,  nobis  consilium  est,  primum, 
dum  etiamnum  morbus  recens  est,  nequedum  mem- 
brana spuria  formata,  inflammationem  digerere  ; de- 
inde, morbo  vetustiore  et  membrana  formata,  spu- 
tum ex  pectore  movere  ; postremo,  morbo  curato, 
vires  redintegrare.  De  his  singulis,  pauca  dicenda 
sunt. 


CONSILIUM  PRIMUM. 


lxxii.  Abstinentia. — Quo  discutiatur  inflam- 
matio, oportet  aegrum  abstinere  ab  omnibus,  quae 
corpus  irritant,  instimulant,  vel  calefaciunt ; maxi- 
me ab  omnibus,  quae  laryngem  irritando  tussim  mo- 
vent, et  exasperant.  Temperies  igitur  cubiculi  mo- 
dica debet  esse,  qualem,  nempe,  sexagesimus  se- 
1 eundus  Fahrenhietiani  thermometri  gradus  indicat. 
Eandem  ob  causam,  cibus  ex  materia  media  vel  im- 
becilla esse  debet,  atque  dilutior  potus.  Simul  ab- 
lstinendum  est  vagitu,  vociferatione,  utpote  quibus 
I tussis  exasperetur. 

D 2 

lxxiii.  Exinanitio. — Eodem  consilio,  opus  est, 
ut  ex  aegri  corpore  materia  dematur,  missione  nem- 
pe sanguinis,  vomitione,  alvi  purgatione,  et  haud 
scio  annon  etiam  sudatione. 

lxxiv.  Sanguinis  missionem  — ad  inflammationem 
discutiendam  plurimum  pollere,  satis  constat.  Ut 
primum  igitur  apparet,  infantem  cynanche  tracheali 
corripi,  sanguinem  quamprimum  mittere  oportet. 
Mitti  autem  potest  vel  ex  brachio,  id  quod  initio  sa- 
tius * est,  vel,  id  quod  postea  magis  convenit,  ex 
faucibus  externis,  vel  ex  manibus  pedibusque.  Si, 
ut  interdum  est,  una  missio  inflammationem  et  fe- 
brem non  reprimat ; altera,  imo  interdum  etiam 
tertia,  requiretur,  donec  tantum  vitalis  humoris 
demptum  sit,  quantum  vis  morbi  desideret,  et  vires 
aegri  patiantur. 

» _ 

lxxv.  Sanguine  opportune  elicito,  morbus,  uti 
comperti  sunt  medici,  haud  raro  sistitur,  atque  ad 
sanitatem  perducitur.  Neglecto  vero  per  paucos 
dies  hoc  remedio,  plerumque  usque  eo  increscit 
morbus,  ut  evadat  insanabilis,  et  aegrum  brevi  stran- 
gulet. 

lxxvi.  Vomitio , — post  sanguinem  detractum,  mul- 
tum ad  inflammationem  discutiendam  valet ; quippe 
cum  non  solum  distribuat  sanguinem  in  corpus  ae- 
qualiter totum,  sed  etiam  cutis  halitum  eliciat,  atque 
sputum  ex  aspera  arteria  ejusque  ramis  moveat. 


* Vid.  FrANCISC.  Hom.  Inquiry,  & c.  Corol.  viii. 

Homius  tamen  negat,  se  unquam  vidisse  vomitum 
respondere;  et  suspicatur,  saepe  perniciosum  esse, 
quoniam  efficit,  ut  in  fistulis  pulmonum  mucus  ube- 
rius secernatur  *.  Hac  vero  de  re,  alii  medici,  quir 
bus  potius  assentimur,  Homio  non  accedunt. 

lxxvii.  Vomitoria,  quae  optime  conveniunt,  sunt, 
infantibus  vinum  stibiatwn , et  pueris  tartris  potas sae  sti- 
patus. 

Lxxvm.  Alvi  purgatio , — ad  inflammationem  re- 
primendam utilis  est.  Vel  movenda  igitur  subinde 
alvus  est  catharticis  devoratis,  vel  ducenda  laxanti- 
bus ex  parte  inferiore  infusis. 

lxxix.  Medicamenta,  quibus  moveatur  alvus,  ea 
debent  esse,  quae  palato  haud  ingrata  sint ; aliter 
enim  infans  aversatur,  neque,  sine  vagitu,  qui  sane 
multum  nocet  tussim  movendo,  assumit.  Pastilli 
ex  magnesia  alba  et  saccharo,  palatis  infantum  jucun- 
di sunt,  atque,  sicuti  a Homio  accipimus,  bene  re- 
spondent. Idoneae  quoque  sunt,  uti  idem  auctor 
testatur,  crystalli  tartritis  sodae  sero  lactis  solutae, 
dummodo  sine  vagitu  aeger  adhibeat  f.  Longe  vero 
optimum  medicamentum,  quo  cieatur  alvus,  murias 
hydrargyri  dulcis  est  |. 

lxxx.  Quod  si  infans  omnia  aequaliter  cathar- 


* Vid.  Francisc.  Hom.  Inquiry , & c.  Corol.  viii. 
■f  Vid.  Francisc.  FIom.  Inquiry,  8c c.  Corol.  viii. 
f Vid.  Rush. 

tica  aversatur  quibus  moveatur  alvus,  haec  laxanti- 
bus ex  inferiore  parte  inditis  subinde  subducenda  est. 
Hunc  in  finem,  aqua  tepida,  in  qua  solutus  murias 
sodae  sit,  idonea  est. 

lxxxi.  Sudorem  moventia , — quippe  cum  sangui- 
nem in  summum  aequaliter  corpus  evocent,  ad  in- 
flammationem internarum  partium  digerendam  haud 
parum  valent,  dummodo  cor  et  arterias  non  nimis 
incitent.  Quocirca,  iis  cynanche  tracheali  laboranti- 
bus subvenire  medici  solent.  At  parum  tamen  effi- 
cacia Homius  plerumque  compertus  est. 

lxxxii.  Caeteris  hujus  (lxxxi.)  generis  medica- 
mentis vinum  stibiatum  cynanche  tracheali  aegrotis  me- 
lius convenit. 

lxxxiii.  Exulceratio , — post  sanguinem  mis- 
sum, et  alvum  motam  aut  subductam,  multum  pol- 
let ad  inflammationem  asperae  arteriae  discutiendam. 
Quapropter,  emplastrum  exulceratorium,  ex  contri- 
tis cantharidibus  et  unguento  compositum,  exter- 
nis faucibus  imponendum  est.  Ne  vero  stranguria 
superveniat,  oportet  medicum  emplastro  nondum 
imposito  c amphoram  adjicere  ; aut,  inter  id  et  cuticu- 
lam, sindonem  interponere  ; aut,  id  fortasse  quod 
satius  est,  praecipere,  ut,  quamdiu  faucibus  superja- 
ceat exulceratorium,  aeger  aquam,  in  qua  coctum 
hordeum  sit,  affatim  bibat. 

lxxxiv.  Spasmum  solventia — parum,  sicuti 
comperti  sunt  Cullenus  et  plerique  alii  medici,  con- 

tra  inflammationem  pollent,  qua,  inter  cynanchen 
trachealem , aspera  arteria  afficitur,  nisi  postquam 
efficaciora  remedia  et  medicamenta  adhibita  sunt. 
Quapropter,  nostris  temporibus,  ad  hujusmodi  me- 
dicamenta rarissime  decurritur.  Si  tamen  quando 
necessaria  medicus  putat,  opium,  quippe  quod  effi- 
eacissimum  sit,  caeteris  anteferendum  est. 


CONSILIUM  SECUNDUM. 

i, xxxv.  Remedia  et  medicamenta  diximus,  qui- 
bus discutienda  inflammatio  sit ; nunc  ad  medica- 
menta venimus,  quae,  post  spuriam  membranam  fac- 
tam, ejus  ex  pectore  sputum  moveant. 

lxxxvi.  Vomitoria , — hunc  in  finem,  efficacis- 
sima  sunt,  si  modo  aegri  vires  vomitum  tuto  pati 
possint.  Caeteris  autem  hujus  generis  medicamen- 
tis anteferuntur  vinum  stibiatum  et  tartris  potassae  sti- 
biatus  : illud  infantibus  melius  convenit ; hic,  pue- 
ris. Quod  si  spiritus  adeo  jam  difficilis  est,  ut  prope 
sit  ut  aeger  stranguletur,  vomitum  hoc  consilio  ciere 
inutile  est,  imo  periculosissimum. 

Lxxxvii.  Nauseosa — quoque,  eundem  in  finem, 
utilia  sunt.  Ad  hoc  genus  pertinent  squillae,  atque 

I vomitoria  dosibus  assumpta  quae  duntaxat  nauseam 
moveant.  Acetum  ex  squillis  bene  infantibus  con- 
venit : vomitoriorum  optima  sunt  tartris  potassae  sti- 
binius, et  vinum  stibiatum. 

lxxxviil  Exulceratoria , — subinde  faucibiii 
vel  pectori  superimposita,  fortasse  etiam  nonnihil  ad 
sputum  membranae  spuriae  ex  pectore  movendum 
polleant. 


iuinse 


CONSILIUM  TERTIUM. 


XCIV 


lxxxix.  Caeteris  propositae  curationis  partibus 
absolutis,  nunc  restat,  ut  paucis  dicamus,  quibus 
convalescentis  vires  confirmentur  : est  enim  medico- 
rum non  solum  curare  morbos,  sed  etiam  revales- 
centibus vires  restituere. 


Ium  el 
motas  ii 

XCV, 

antium 

debet, 


xc.  Hunc  in  finem,  idoneum  regimen  necessari- 
um est ; et,  si  hoc,  per  se,  non  satis  valeat,  medicina  i 
in  auxilium  vocanda  est. 


icvi, 


xci.  Regimen , — ex  tribus  partibus  constat,  diae- 
ta, nempe,  exercitatione,  et  vestitu.  Ad  haec  igitur 
animum  advertere  medicum  oportet. 


ttnex, i 
Nitidis 
® alii  m 

Pica 
et.  s; 


xcn.  Diaeta , — ex  esculentis  componitur  et  potu- 
lentis.— Illa  ex  materia  media  et  valente  sumi  de- 
bent, quae  satis  nutriat,  simulque  stomacho  idonea 
sit,  et  concoctu  facilis,  at  quae  tamen  non  in  nimios 
motus  incitet  cor  et  arterias. — Haec  aliquanto  mera- 
ciora esse  oportet,  attamen  quae  non  nimis  stimu- 
lent. 

xcm.  Exercitatio — quoque  ad  reficiendas  conva- 
lescentium vires  utilissima  est.  Initio,  gestatio  op- 

time  convenit.'  Postea  vero  quam  vires  paululum 
collegerit  convalescens,  ambulatione,  et,  si  puer  sit, 
, equitatione,  uti  liceat.  Cavendum  autem  est,  ne, 
dum  se  exercet,  humori  et  frigori  sese  objiciat,  et 
morbo  denuo  corripiatur.  * 


aniliil 


pili;:; 
, quibuj 
ra® 
rerab 

eceiial 


xciv.  Vestitus — infantum  et  puerorum,  ex  angina 
tracheali  convalescentium,  is  debet  esse,  qui  cutis  ha- 
litum eliciat,  neque  tamen  corpus  gravet,  ej  usque 
motus  impediat. 

xcv.  Medicina , — si,  per  se,  ad  vires  convales- 
centium redintegrandas  non  valeat  regimen,  subvenire 
debet.  Medicamenta  igitur,  ex  iis  quae  roborant, 
quoties  opus,  assumenda  sunt. 

xcvi.  Hujus  (xcv.)  generis  optima  sunt  cinchonae 
cortex,  quaedamve  ex  hoc  praeparata.  Flava  hujus 
corticis  species,  uti  periculis  comperti  sunt  Relphius, 
et  alii  medici  haud  pauci,  cum  nostrates  tum  pere- 
grini, caeteris  praepollet,  et  stomacho  magis  idonea 
est.  Si,  id  quod  nonnunquam  accidit,  hujus  pulvis 
stomacho  alienus  est,  praeparatorum  ex  eo  aliquid 
anteferendum  est,  in  primis  aqua  frigida  in  qua  ma- 
ceratus sit. 

xcvn.  Rarissime  verb  medicamenta,  ex  iis  quae 
roborant,  a revalescentibus  ex  cynanche  tracheali  re- 
quiruntur ; cum  praesertim  regimen  ad  vires  refo- 
vendas et  confirmandas  fere  semper  sufficiat. 

